|  |  |
| --- | --- |
| platon2 | **ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ****ΣΧΟΛΗ ΔΙΟΙΚΗΤΙΚΩΝ, ΟΙΚΟΝΟΜΙΚΩΝ & ΚΟΙΝΩΝΙΚΩΝ ΕΠΙΣΤΗΜΩΝ****ΤΜΗΜΑ Διοίκησης Επιχειρήσεων** |

ΕΙΔΙΚΗ ΣΥΜΒΑΣΗ ΕΡΓΑΣΙΑΣ ΓΙΑ ΤΗΝ ΠΡΑΚΤΙΚΗ ΑΣΚΗΣΗ ΣΕ ΙΔΙΩΤΙΚΟ ΦΟΡΕΑ

*(2μηνη πρακτική με ασφάλιση από ΦΥΠΑ)*

Στο Αιγάλεω, σήμερα, ….../……/202... οι παρακάτω συμβαλλόμενοι:

1. Ο Αντιπρύτανης Ακαδημαϊκών Υποθέσεων και Διασφάλισης Ποιότητας του Πανεπιστημίου Δυτικής Αττικής Σταύρος Καμινάρης, Καθηγητής.
2. Ο Χρήστος Κυτάγιας, Αναπληρωτής Καθηγητής και Αναπληρωτής Υπεύθυνος για την Πρακτική Άσκηση του Τμήματος **ΔΙΟΙΚΗΣΗΣ ΕΠΙΧΕΙΡΗΣΕΩΝ** του Πανεπιστημίου Δυτικής Αττικής.
3. Ο Φορέας Υποδοχής Πρακτικής Άσκησης (ΦΥΠΑ) με τα παρακάτω στοιχεία και καλούμενος στο εξής, ως «**ο Φορέας Υποδοχής Πρακτικής Άσκησης**».

|  |
| --- |
| Νόμιμος εκπρόσωπος: |
| *Ονοματεπώνυμο* |  |
| Στοιχεία Φορέα: |
| *Επωνυμία* |  |
| *Έδρα & Διεύθυνση* |  |
| *Α.Φ.Μ.*  |  | *Τηλέφωνο*  |  |
| *Δ.Ο.Υ.*  |  | *Email*  |  |

1. Ο φοιτητής/ Η φοιτήτρια με τα παρακάτω στοιχεία και καλούμενος/ καλούμενη στο εξής,
ως «**ο ασκούμενος φοιτητής/ η ασκούμενη φοιτήτρια**».

|  |  |
| --- | --- |
| *Ονοματεπώνυμο* |  |
| *Όνομα πατέρα* |  |
| *Αριθμός Μητρώου* |  |
| *Δ/νση κατοικίας* |  |
| *ΑΔΤ/Διαβατηρίου* |  |
| *Α.Μ.Ι.Κ.Α* |  | *Α.Φ.Μ* |  |
| *Α.Μ.Κ.Α* |  | *Δ.Ο.Υ* |  |

συντάσσουν και υπογράφουν την παρούσα Ειδική Σύμβαση Εργασίας για την Πρακτική Άσκηση, η οποία διέπεται από τους παρακάτω όρους:

1. Η Πρακτική Άσκηση και συνεπώς η παρούσα Ειδική Σύμβαση Εργασίας έχει διάρκεια **δύο (2) μήνες** με έναρξη ……/……./202… και λήξη ……/……./202… και πραγματοποιείται με απόφαση του Τμήματος του ασκούμενου/της ασκούμενης.
2. Ο ασκούμενος φοιτητής/Η ασκούμενη φοιτήτρια, στο χώρο της εργασίας του/της, υποχρεούται να ακολουθεί το προβλεπόμενο, σε σχέση με το αντικείμενο του Φορέα Υποδοχής Πρακτικής Άσκησης (ΦΥΠΑ), ωράριο Πρακτικής Άσκησης *(ήτοι οκτάωρη πενθήμερη εργασία, σύνολο 40 ώρες την εβδομάδα)*, τους κανονισμούς εργασίας και τους ισχύοντες κανόνες υγιεινής και ασφάλειας, καθώς και κάθε άλλη ρύθμιση ή Κανονισμό, που ισχύει για το προσωπικό του Φορέα Υποδοχής Πρακτικής Άσκησης (ΦΥΠΑ). Επιπλέον, θα πρέπει να σέβεται τα προσωπικά δεδομένα όλων των εμπλεκομένων και γενικά όλων των συναλλασσόμενων με τον φορέα και να τηρεί τους ενδεδειγμένους κανόνες εχεμύθειας και εμπιστευτικότητας για ότι παρακολουθεί εντός του χώρου του φορέα.
3. Ο ΦΥΠΑ οφείλει να απασχολεί τον ασκούμενο φοιτητή/την ασκούμενη φοιτήτρια στο πλαίσιο του περιγράμματος της πρακτικής άσκησης της ειδικότητάς του/της και σε συνεργασία με τον Υπεύθυνο πρακτικής άσκησης και τον Επόπτη Πρακτικής Άσκησης του Τμήματος φοίτησης του ασκούμενου φοιτητή/της ασκούμενης φοιτήτριας.
4. Ο ΦΥΠΑ συμμετέχει στην αποζημίωση του ασκούμενου φοιτητή/της ασκούμενης φοιτήτριας με το ποσό
των ….……..…….€ μηνιαίως, σύμφωνα με την κείμενη νομοθεσία. Στην αποζημίωση περιλαμβάνεται και το κόστος ασφάλισης όπως αυτό περιγράφεται στην παρ. 6 της παρούσας σύμβασης. Το πρωινό ωράριο εργασίας, του οποίου ρητά απαγορεύεται οποιαδήποτε υπέρβαση, είναι από την ώρα: …………..... έως την ώρα: ……..…..... .
5. Η Πρακτική Άσκηση πραγματοποιείται με βάση το Ν.4521/2018 «Ίδρυση Πανεπιστημίου Δυτικής Αττικής και άλλες διατάξεις», όπως ισχύει, τις διατάξεις του άρθρου 10 παρ.1 και 2 του Ν.2217/1994, του άρθρου 13 του Ν.2640/1998, του άρθρου 11 παρ. 5 του Ν.2837/2000, του άρθρου 15 παρ. 10 του Ν.3232/2004 και του άρθρου 453 του Ν.4957/2022 όπως ισχύουν.
6. α. Στη διάρκεια της Πρακτικής Άσκησης ο ασκούμενος φοιτητής/η ασκούμενη φοιτήτρια καταρχήν, υπάγεται στην ασφάλιση του e - Ε.Φ.Κ.Α. μόνο για τον κίνδυνο ατυχήματος, με καταβολή του συνόλου της εισφοράς ύψους ένα τοις εκατό (1%) της παρ. 1 του άρθρου 10 του ν.2217/94 (εδ. α', παρ.6, αρ. 69, ν. 4957/22), από τον υπόχρεο υποβολής της Α.Π.Δ. που ταυτίζεται με τον υπόχρεο καταβολής των ασφαλιστικών εισφορών (παρ. 4 αρ. 1 ΚΥΑ 7543/24 -ΦΕΚ 5473/Β΄/2024). Επιπλέον, σύμφωνα με το ανωτέρω άρθρο (παρ. 1, αρ. 10, ν.2217/94) οι εισφορές που καταβάλλονται στον e - Ε.Φ.Κ.Α. για τους ασφαλισμένους που υπάγονται ή θα υπαχθούν στην ασφάλισή του, μόνο κατά του κινδύνου του ατυχήματος, ορίζονται σε 1% επί του τεκμαρτού ημερομισθίου της δωδέκατης (12ης) ασφαλιστικής κλάσης, όπως ισχύει κάθε φορά.

β. Σε περίπτωση, που κατά τη διάρκεια της Πρακτικής Άσκησης, ο φοιτητής/η φοιτήτρια δεν καλύπτεται ως άμεσα ασφαλισμένος (από άλλη ασφάλιση λόγω παροχής μισθωτής εργασίας ή ιδιότητας) ή ως έμμεσο μέλος, για παροχές ασθενείας σε είδος, τότε υπάγεται και για τον κλάδο αυτό στην ασφάλιση του Ε.Ο.Π.Υ.Υ., μέσω του e -Ε.Φ.Κ.Α. σύμφωνα με την διάταξη της παρ. 10, του άρθρου 15, του ν.3232/2004 (εγκ. τ. Ι.Κ.Α. - Ε.Τ.Α.Μ. 44/2004 - κεφ.Γ) με καταβολή πρόσθετων ασφαλιστικών εισφορών ποσοστού 5,45 % από την 01/01/2025 και μετά (αρ. 12 ν. 5162/24 - εγκ. e-ΕΦΚΑ 38/24), επίσης υπολογιζόμενων επί του εκάστοτε ισχύοντος τεκμαρτού ημερομισθίου της 12ης ασφαλιστικής κλάσης (εδ. β', παρ. 6, αρ. 69, ν. 4957/22). Mε την αναφερόμενη παρ. 10, του άρθρου 15, του ν. 3232/2004, οι προβλεπόμενες για την περίπτωση αυτήν ασφαλιστικές εισφορές βαρύνουν τον ασφαλισμένο και τον υπόχρεο καταβολής εισφορών κατά την ισχύουσα αναλογία.

1. Αν κατά τη διάρκεια της Πρακτικής Άσκησης, ο ασκούμενος φοιτητής/η ασκούμενη φοιτήτρια διαπιστώνει ότι η θέση απασχόλησής του/της δεν είναι συναφής με την ειδικότητά του/της, οφείλει να το δηλώσει εγγράφως στον Υπεύθυνο πρακτικής άσκησης, στον Επόπτη του ΦΥΠΑ και στον Επόπτη Πρακτικής Άσκησης του Τμήματος φοίτησης του ασκούμενου φοιτητή/ της ασκούμενης φοιτήτριας.
2. Ο ασκούμενος φοιτητής/Η ασκούμενη φοιτήτρια δικαιούται διευκολύνσεων σε περίπτωση που πρέπει να εξεταστεί σε κάποιο μάθημα ή χρειάζεται να απουσιάσει για σοβαρό προσωπικό λόγο. Σε κάθε περίπτωση οι ημέρες απουσίας θα πρέπει να αναπληρωθούν.
3. Ο ασκούμενος φοιτητής/Η ασκούμενη φοιτήτρια **δικαιούται** **μία (1) ημέρα άδεια,** στη διάρκεια της **δίμηνης** Πρακτικής Άσκησης**.**
4. Ο ασκούμενος φοιτητής/Η ασκούμενη φοιτήτρια υποχρεούται να συμπληρώνει ειδικό έντυπο-ημερολόγιο, το Βιβλίο Πρακτικής Άσκησης, στο οποίο καταγράφει την καθημερινή του/της απασχόληση και περιγράφει συνοπτικά τις δραστηριότητες της παραγωγικής διαδικασίας στις οποίες συμμετείχε. Το Βιβλίο Πρακτικής Άσκησης ελέγχεται και υπογράφεται σε μηνιαία βάση από τον εργασιακά υπεύθυνο επίβλεψης του ΦΥΠΑ.
5. Ο ΦΥΠΑ ορίζει έναν υπεύθυνο επίβλεψης *(έμπειρο στέλεχος – πτυχιούχο Α.Ε.Ι. συναφούς επαγγελματικής ειδικότητας με τον πρακτικά ασκούμενο/την πρακτικά ασκούμενη)* που έχει την ευθύνη της καθοδήγησης και επίβλεψης του ασκούμενου φοιτητή/της ασκούμενης φοιτήτριας στον εργασιακό χώρο, μέριμνα για τον καθορισμό των αντικειμένων απασχόλησης του ασκούμενου φοιτητή/της ασκούμενης φοιτήτριας σε συνεργασία με τον Επόπτη Καθηγητή, επιβλέπει την πορεία εκπόνησης της πρακτικής άσκησης και την επίδοση του ασκούμενου φοιτητή/της ασκούμενης φοιτήτριας, συνεργάζεται με τον επόπτη εκπαιδευτικό για την αποτελεσματικότερη άσκηση των φοιτητών, με βάση τις δυνατότητες του φορέα, ελέγχει και θεωρεί το ημερολόγιο εργασιών στο Βιβλίο Πρακτικής Άσκησης του φοιτητή/της φοιτήτριας και συμπληρώνει και αποστέλλει στο Τμήμα φοίτησης βεβαίωση ολοκλήρωσης της πρακτικής άσκησης.

Η παρούσα Ειδική Σύμβαση συντάχθηκε **σε τέσσερα (4) όμοια αντίτυπα**, ένα για κάθε συμβαλλόμενο, ο οποίος, αφού την ανέγνωσε και αποδέχθηκε τους όρους της, την υπογράφει.

**ΤΑ ΣΥΜΒΑΛΛΟΜΕΝΑ ΜΕΡΗ**

|  |  |
| --- | --- |
| Ο Αντιπρύτανης Ακαδημαϊκών Υποθέσεων και Διασφάλισης Ποιότητας, Πανεπιστημίου Δυτικής ΑττικήςΣταύρος ΚαμινάρηςΚαθηγητής | Ο Υπεύθυνος Πρακτικής Άσκησης του Τμήματος ΔΙΟΙΚΗΣΗΣ ΕΠΙΧΕΙΡΗΣΕΩΝ του Πανεπιστημίου Δυτικής ΑττικήςΧρήστος ΚυτάγιαςΑναπληρωτής Καθηγητής |
| Για το Φορέα Υποδοχής Πρακτικής Άσκησης (ΦΥΠΑ)*(Υπογραφή και Σφραγίδα)* ……………………………………….. | Ο Ασκούμενος Φοιτητής/Η Ασκούμενη Φοιτήτρια*(Υπογραφή)* ………………………………… |